**Balestrand** var en kommune i tidligere Sogn og Fjordane fylke inntil den av Stortinget ble besluttet slått sammen med Sogndal og Leikanger fra 1. januar 2020. Balestrand ligger nord for den midtre delen av Sognefjorden, og grenset i nord til Førde, i øst til Sogndal og Leikanger, i sør til Vik (sør for Sognefjorden), og i vest til Høyanger og Gaular. Tettstedet Balestrand var kommunens administrasjonssenter, og har 790 innbyggere per 1. januar 2022.

Samfunn
-------

### Offentlige tilbud

I Balestrand er det en kino, Friberg Kino, og en moderne kunstgressbane med flomlys. Sognefjord Akvarium viser livet i Sognefjorden.

### Idrett

Balestrand har et herrelag i 6. divisjon, og andrelaget spiller 7er-fotball i 7. divisjon. Jentelaget vant i Norway Cup i 2011.

### Skoler

Barneskolene i kommunen heter Sagatun (sentrum) og Fjordtun. En tredje skole, Nesse, ble oppført i 2005 og midlertidig nedlagt i 2015. Sygna vidaregåande skule, som er en privat, kristen skole ligger også i kommunen.

Den gamle kirken i Balestrand, St. Olafs kirke. Bilde tatt i sept. 2002

Næringsliv
----------

Nesseplast AS, en av Norges største leverandører av isopor, er Balestrands største bedrift med en omsetning på 131 millioner i 2017.

For om lag 40 år siden var det brusfabrikk i Balestrand. Den ble etablert ved Skåsheimselva i bygget etter et nedlagt snekkerverksted som Alf Ålhus drev. Han overtok senere brusfabrikken og drev den en del år. Fabrikken produserte blant annet Asina, en brus som liknet Solo.

Politikk
--------

### Kommunestyrevalget 2015

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 30,0 | +12,3 | 219 |  | 5 | +2 | 1 |
| Arbeiderpartiet | 23,6 | –0,3 | 172 |  | 4 |  | 1 |
| Kristelig Folkeparti | 17,6 | +3,4 | 128 |  | 3 | +1 | 1 |
| Høyre | 13,2 | –13,4 | 96 |  | 2 | –3 | 1 |
| Venstre | 8,2 | –4,0 | 60 |  | 2 |  | 1 |
| Sosialistisk Venstreparti | 6,2 | +0,7 | 45 |  | 1 |  |  |
| Bygdeliste for Balestrand | 1,2 | +1,2 | 9 |  |  |  |  |
| Valgdeltakelse/Total | 71,7 % | 734 | 17 | 5 |
| **Ordfører:** Harald Offerdal (Ap) | **Varaordfører:** Frode Bøthun (Krf) |
| Merknader: Kilde: valgresultat.no og Balestrand kommune |

Kultur
------

### Tusenårssted

«Balestrand med Kong Beles gravhøi i Sogn», litografi etter Thomas Fearnley fra *Norge fremstillet i Tegninger* utgitt 1848. Kilde: Nasjonalbiblioteket 
Tusenårsstedet til kommunen er Balehaugen, hvor det en gang i tiden fantes flere vikinggraver. Statuen av Kong Bele er plassert på den ene haugen og ble satt opp i 1913. Balehaugen er kommunens festplass og det blir brukt midler til oppgradering av området med beplanting, steinheller med mere.

### Severdigheter

#### Arkitektur

Balestrand har noen gode eksempler på trebygninger i dragestil i fra 1890-tallet. Den viktigste kilden til inspirasjon for dragestil - arkitekturen er eldre norske stavkirker. Kviknes Hotel er oppført i sveitserstil, som er beslektet med dragestil.

Villa Balderslund er et eksempel på dragestil. Et annet eksempel er den anglikanske kirken i bygda, St. Olafs kirke
#### Norsk reiselivsmuseum

Norsk reiselivsmuseum ble nybygget til det nasjonale museet for reiseliv åpnet våren 2016.[] Bygget er skåret inn i grunnfjellet, hvor det tidligere var en fjellknaus, midt i sentrum av Balestrand.[]

#### Kirker

Kirkene heter Tjugum (Dragsvik), St. Olafs kirke eller Engelskkyrkja (sentrum), Kvamsøy gamle kyrkje (Kvamsøy) og Sæle kyrkje (Sæle).

### Kuturarrangementer

Årlig arrangeres Balejazz, en jazz-festival som går over én helg i mai. Festivalen ble etablert i 1990.

Referanser
----------

1. ↑  «Arealstatistikk for Norge». Statens kartverk. 27. februar 2018.
2. ↑  ; *Befolkning, 1. januar 2016*.
3. ↑  Vedtak 826 i Endringer i kommunestrukturen publisert av Stortinget.
4. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
5. ↑  «Velkomen til Nesse Oppvekstsenter». 20. januar 2016. Arkivert fra originalen 27. januar 2017. Besøkt 25. januar 2017.
6. ↑
7. ↑  *Norge fremstillet i Tegninger* (1848) side 85

Eksterne lenker
---------------

* Balestrand - Store norske leksikon
* Balestrand - Allkunne levande leksikon

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** BNF **·** BNF (data) **·** GeoNames **·** Sentralt stedsnavnregister **·** MusicBrainz
 |